Απόστολος Αρμενάκης

Ο **Απόστολος Αρμενάκης** (19η Ιουλίου 1980, Θεσσαλονίκη) είναι Έλληνας διεθνής πετοσφαιριστής, ο οποίος αγωνίζεται με τη φανέλα του Φλοίσβου Π.Φαλήρου στο Πρωτάθλημα Βόλεϊ Λίγκ Ελλάδας ως κεντρικός.

## Καριέρα
Ο Απόστολος Αρμενάκης έχει συνδέσει την καριέρα του με τη φανέλα του ΠΑΟΚ, καθώς όχι μόνο ξεκίνησε την καριέρα του το 1993 από τα τμήματα υποδομής του Δικέφαλου του Βορρά, αλλά και αγωνίστηκε με την ομάδα της Θεσσαλονίκης για περισσότερα από οκτώ χρόνια σε έξι διαφορετικές θητείες.
Συγκαταλέγεται στους πετοσφαιριστές με τις περισσότερες παρουσίες σε διαφορετικές ομάδες, τόσο σε Ελλάδα και Κύπρο, όσο και στο εξωτερικό. Εκτός από τους ασπρόμαυρους έχει αγωνιστεί στην Ελλάδα κατά σειρά σε Χ.Α.Ν.Θ., Ολυμπιάδα Πατρών,  Α.Ε. Νικαίας, Ολυμπιακό Πειραιώς, Ε.Α. Πατρών (δύο θητείες), Άρη Θεσσαλονίκης, Ηρακλή Θεσσαλονίκης, Πιερικό Κατερίνης, Αριστοτέλης Σκύδρας  και Πήγασο Πολίχνης. Στην Κύπρο αγωνίστηκε την περίοδο 2015-16 με την Αναγέννηση Δερύνειας.
Κατά τη θητεία του με τις προηγούμενες ομάδες κατέκτησε το Ασημένιο μετάλλιο στο Κύπελλο Ελλάδας το 2008 με την Ε.Α. Πατρών και δύο ακόμα φορές με τον Ηρακλή Θεσσαλονίκης, όταν ηγήθηκε του «Γηραιού» οδηγώντας τον επί δύο συνεχόμενες χρονιές στον τελικό του κυπέλλου Ελλάδας (2018 και 2019).

Ο Απόστολος Αρμενάκης αγωνιζόμενος στο εξωτερικό έλαβε μέρος στα πρωταθλήματα Α΄2 Ιταλίας (Σ.Β. Ταβιάνο και Ατζούρα Αλεσσάνο), Γαλλίας (Α.Σ. Κάννες), Ηνωμένων Αραβικών Εμιράτων (Αλ Νασρ Ντουμπάι)  και Σλοβενίας, όπου με τη Βόλεϊ Λουμπλιάνα κατέκτησε το πρωτάθλημα Σλοβενίας και το πρωτάθλημα κεντρικής Ευρώπης (MEVZA). Επίσης κατέκτησε το Ασημένιο μετάλλιο στο Κύπελλο Σλοβενίας και συμμετείχε στο Τσάμπιονς Λιγκ με σημαντικές ατομικές διακρίσεις, όπως 3ος σκόρερ στην φάση των ομίλων.

Κατά την περίοδο 2024-25 ο Απόστολος Αρμενάκης (44 ετών) με τον Ανδρέα Ανδρεάδη (43 ετών) αποτέλεσαν τους δύο μεγαλύτερους σε ηλικία παίκτες της Βόλεϊ Λιγκ εκείνης της διοργάνωσης, οι οποίοι μάλιστα συναντήθηκαν ως αντίπαλοι στον αγώνα του Ο.Φ.Η. με τον Πήγασο Πολίχνης τον Δεκέμβριο του 2024.
Τον Ιανουάριο του 2025 ο Απόστολος Αρμενάκης, παρότι είχε ανανεώσει το συμβόλαιό του με τον Πήγασο τον Μάϊο του 2024, αποδέχτηκε πρόταση του Ολυμπιακού Πειραιώς για να τον ενισχύσει έως το τέλος της περιόδου, και έτσι με τη σύμφωνο γνώμη της ομάδας της Πολίχνης επέστρεψε στους ερυθρόλευκους μετά από είκοσι περίπου χρόνια.

## Πετοσφαίριση άμμου
Ο Απόστολος Αρμενάκης έχει διατελέσει κατά καιρούς αθλητής και στην πετοσφαίριση άμμου, έχοντας εκπροσωπήσει και την Ελλάδα σε διάφορες διοργανώσεις.

## Διεθνής καριέρα
Ο Απόστολος Αρμενάκης είναι διεθνής με την Εθνική Ελλάδας, με την οποία πραγματοποίησε 112 συμμετοχές. Από τις πρώτες του εμφανίσεις με το εθνόσημο ήταν στο Κύπελλο Άνοιξης του 2005  και στους Μεσογειακούς Αγώνες της ίδιας χρονιάς στην Αλμερία.
Από το 2007 έως και το 2010 υπήρξε μόνιμο στέλεχος της Εθνικής Ανδρών συμμετέχοντας σε αγώνες για την Ευρωπαϊκή Λίγκα, στους Προκριματικούς του Ευρωπαϊκού (2008) και του Παγκοσμίου Πρωταθλήματος (2009), όπως και στους Μεσογειακούς Αγώνες 2009.   
Επανεμφανίστηκε στην Εθνική Ελλάδας το 2014 στους Προκριματικούς του Ευρωπαϊκού, και έκλεισε την καριέρα του στο αντιπροσωπευτικό συγκρότημα το 2015 στους αγώνες για την Παγκόσμια και Ευρωπαϊκή Λίγκα.   

## Συλλογικοί τίτλοι - Διακρίσεις
### Διεθνείς διοργανώσεις
**Πρωτάθλημα Κεντρικής Ευρώπης (MEVZA)
*  2017 Βόλεϊ Λιουμπλιάνα)

=== Εθνικά Πρωταθλήματα ===
**1 Πρωτάθλημα Σλοβενίας
* 2016-17 (Βόλεϊ Λιουμπλιάνα)
**[[Πρωτάθλημα Ελλάδας πετοσφαίρισης ανδρών|Πρωτάθλημα Ελλάδας]]
***3η θέση**: [[Πρωτάθλημα πετοσφαίρισης Α1 εθνικής κατηγορίας ανδρών 2005-2006|2005-06]] ([[Ολυμπιακός Σ.Φ.Π. (πετοσφαίριση ανδρών)|Ολυμπιακός Πειραιώς]]), [[Πρωτάθλημα πετοσφαίρισης ανδρών VolleyLeague 2012-2013|2012-13]], [[Πρωτάθλημα πετοσφαίρισης ανδρών VolleyLeague 2019-2020|2019-20]] ([[Π.Α.Ο.Κ. (πετοσφαίριση ανδρών)|Π.Α.Ο.Κ.]])

=== Εθνικά Κύπελλα ===
**Κύπελλο Σλοβενίας
***2η θέση**: 2017 (Βόλεϊ Λιουμπλιάνα)
** [[Κύπελλο Ελλάδας πετοσφαίρισης ανδρών|Κύπελλο Ελλάδας]]

1η Θέση 2025 (Ολυμπιακός) 
***2η θέση**: [[Κύπελλο Ελλάδας πετοσφαίρισης ανδρών 2007-2008|2008]] ([[Ε.Α. Πατρών]]), [[Κύπελλο Ελλάδας πετοσφαίρισης ανδρών 2017-2018|2018]], [[Κύπελλο Ελλάδας πετοσφαίρισης ανδρών 2018-2019|2019]] ([[Ηρακλής Θεσσαλονίκης (πετοσφαίριση ανδρών)|Ηρακλής Θεσσαλονίκης]])
**1 Σούπερ Καπ Ελλάδας
* 2024 (Ολυμπιακός Πειραιώς) 
****2η θέση**: 2005 (Ολυμπιακός Πειραιώς)

## Ατομικές διακρίσεις
* Πρωτάθλημα Ελλάδας 2006-07: Πολυτιμότερος Παίκτης (MVP) 9ης και 10ης αγωνιστικής 
* Πρωτάθλημα Ελλάδας 2007-08: Πολυτιμότερος Παίκτης (MVP) 19ης αγωνιστικής 
* Πρωτάθλημα Α΄2 Ιταλίας 2014-15: Καλύτερος διαγώνιος 
* Πρωτάθλημα Ελλάδας 2018-19: Πολυτιμότερος Παίκτης (MVP) 7ης αγωνιστικής 
* Πρωτάθλημα Ελλάδας 2024-25: Πολυτιμότερος Παίκτης (MVP) 6ης αγωνιστικής 

## Παραπομπές


## Εξωτερικοί σύνδεσμοι
* Απόστολος Αρμενάκης: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
* Απόστολος Αρμενάκης: Παρουσίαση - Ομάδες - Αγώνες - Στατιστικά globalsportsarchive.com
* Απόστολος Αρμενάκης: Ατομικά στοιχεία - Ομάδες - Τίτλοι www.volleyleague.gr
* Απόστολος Αρμενάκης: Ατομικά στοιχεία - Ομάδες καριέρας greekvolley.eu
* Απόστολος Αρμενάκης: Ευρωπαϊκή παρουσία www-old.cev.eu
* Απόστολος Αρμενάκης: Στατιστικά σε ευρωπαϊκές διοργανώσεις www.cev.eu
* Ο Απόστολος Αρμενάκης στο Πρωτάθλημα Ιταλίας www.legavolley.it 
* Απόστολος Αρμενάκης: Παρουσίαση www.fivb.org 

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Ε.Α. Πατρών
Κατηγορία:Πετοσφαιριστές Άρη
Κατηγορία:Πετοσφαιριστές Ηρακλή Θεσσαλονίκης